  Майя Бывальцева Удмуртиын транспортлы нюлэсъёсы пыран сюбегатэмын, нош кунмуртъёслы ӧвӧл лэземын. Тылпуослэсь утиськонъя нимысьтыз режим пуктэмен но куазь сэрен тылпу потонлы бадӟым кышкытлык кылдэмен валче, 15-тӥ пӧсьтолэзе сыӵе пумкылъян элькунысь инкуазь узырлыкъёсъя но инкуазез утёнъя министерство кутӥз. Со сярысь улосвыл тӧролэн но кивалтэтлэн пресс-службазы ивортэ. Сыӵе алон 15-тӥ пӧсьтолэзьысен 4-тӥ гудырикошконозь Алнаш, Вавож, Вотка, Глаз, Грак, Дэбес, Дэри, Камбарка, Каракулино, Кез, Кизнер, Красногорск, Можга, Сарапул, Сьӧлта, Эгра, Ува, Шаркан, Якшур-Бӧдья но Яган (Пичи Пурга ёрос) лесничествоослэн интывылазы кужымаз луоз. Со вакытэ нюлэсъёсын поръяны, калыкен ужрадъёс ортчытъяны, узы-боры, губи, турынъёс бичаны ветлыны уг яра Алонэз тӥям понна административной кылкутон чакламын: - нимаз адямиослы 5 сюрс манетозь; - ужоскето (должностной) муртъёслы 40 сюрс манетозь; - юридик огазеяськонъёслы 500 сюрс манетозь. 16-тӥ пӧсьтолэзьлы Удмуртиысь нюлэсъёсын оглом 1,04 гектар вылын тылпуос пусъемын. Вераны кулэ, соослэн быдӟалазы миым сярысь 4,7 поллы ӧжытгес. Сикъёсты тылпуослэсь утён ужын «Экология» йӧскалык ӵектос улсын басьтэм техникаез куто. 2019-2020 аръёсы 76 техника басьтӥзы. Тодэ вайытом, нюлэсъёсын тылпу потон учыръёсты омырысен но чаклало.  Нюлэскысь тылпуосты адӟисьёсты элькунысь инкуазез утёнъя министерствое 56-93-60 но 8-800-100-94-00 номеръёсъя яке Россиысь МЧС-э 01, 112 телефон номеръёсъя жингыртыны куро.      Тегъёс: Ижкар тылпу Удмуртия алон куазь нюлэс инкуазь Инкуазьузырлыкъяминистерство  